তিনিচুকীয়া জিলাৰ কাকপথাৰ অাৰক্ষী থানাৰ অন্তৰ্গত পানীগাঁও তিনিঅালিৰ ৫২ নং ৰাষ্ট্ৰীয় ঘাইপথত আজি পুৱা সংঘটিত এক পথ দুৰ্ঘটনাত দুজন যুৱক গুৰুতৰভাৱে আঘাতপ্ৰাপ্ত হয়।
প্ৰাপ্ত তথ্য মতে তিনিচুকীয়াৰ পৰা অৰুণাচলৰ তেজু অভিমুখী AS-23-AC 9814 নম্বৰৰ উইংগাৰখনে পথৰ ওপৰৰ এটা গৰুক বচাবলৈ যাওঁতে বিপৰীত দিশৰ পৰা অহা AS-06-9637 নম্বৰৰ মটৰচাইকেলখনৰ সৈতে প্ৰচণ্ড জোৰত খুন্দা মাৰে।
ফলত মটৰচাইকেল আৰোহী কেইজন বহু দূৰত ছিটিক পৰে আৰু গুৰুতৰভাৱে আঘাতপ্ৰাপ্ত হয়।
আনহাতে আঘাতপ্ৰাপ্ত যুৱক দুজনক তাৎক্ষণিকভাৱে সমীপৰ স্বাস্থ্য কেন্দ্ৰৈল লৈ যোৱা হয় যদিও চিকিৎসকে আঘাতপ্ৰাপ্ত দুই যুৱককে ডিব্ৰুগড় মেডিকেল কলেজলৈ প্ৰেৰণ কৰে।
আঘাতপ্ৰাপ্ত যুৱক দুজন খেৰজান গাঁৱৰ অবিনাশ মৰাণ (২০) অাৰু উৱন গাঁৱৰ অংকুৰ দহোতীয়া (২১) বুলি জানিব পৰা গৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
